open-index/open-wikipedia-markdown huggingface dataset:
Thorleif Østrem

**Thorleif Dahm Østrem** (født 29. januar 1892 i Kristiania, død 25. desember 1980) var en norsk lege, et aktivt medlem av Nasjonal Samling (NS), Quislings fascistparti 1933–1945, og en tilhenger av Hitlers nazisme. Under den tyske okkupasjonen under andre verdenskrig 1940–1945 var han medisinaldirektør og sentral i NS-regimets rasehygieniske politikk.

Østrem ble cand. med. i 1918, og var fra 1920 distriktslege i Gjemnes. Han var senere assistentlege ved Gaustad sykehus, kandidat ved Rikshospitalets nerveavdeling, og kandidat ved Hôpital Salpêtrière. Han fullførte spesialistutdannelsen i nevrologi i 1931, og var fra 1936 psykiater ved Mentalhygienisk poliklinikk i Oslo.

Østrem ble utnevnt til medisinaldirektør av NS-myndighetene den 1. november 1940. I denne stillingen bidro han blant annet til å utarbeide Steriliseringsloven av 23. juli 1942, der det ble gitt utvidet adgang til å sterilisere åndssvake, også ved bruk av tvang. Østrem arbeidet også for at Norge skulle få raselover etter tysk modell, og var spesielt opptatt av å hindre at den samiske minoriteten skulle blande seg med den norske majoritetsbefolkningen. Han så på «lappespørsmålet» som en parallell til «jødespørsmålet», og argumenterte for at man «måtte holde [den germanske] rasen ren og sterk og hindre innblanding» fra samene, som han anså som primitive og degenererte. Østrems syn ble støttet av andre NS-topper som Egil Rian, men NS-regimet rakk aldri å innføre slike lover innen krigens slutt.

Under landssvikoppgjøret etter krigen ble Østrem i 1948 dømt til fire års tvangsarbeid.

## Referanser
Gailtal-Alpene

**Gailtal-Alpene** er en 100&nbsp;kilometer lang og 10–20&nbsp;kilometer bred fjellkjede i Østerrike som strekker seg fra Sillian (Øst-Tirol) i vest til Villach (Kärnten) i øst.

## Avgrensning
Gailtal-Alpene begrenses i nord av Drau (mot Hohe Tauern og Gurktal-Alpene) og i syd av Gail (mot De karniske Alper og Karavankene).

## Topper
Viktige topper i Gailtal-Alpene er
* Große Sandspitze (2770 moh.)
* Spitzkofel (2718 moh.)
* Reißkofel (2371 moh.)
* Latschur (2236 moh.)
* Dobratsch (2166 moh.)
* Spitzegel (2119 moh.)

## Daler og videre inndeling
En langs- og tre tverrgående daler deler Gailtal-Alpene i fem mindre fjellgrupper:
* *Lienzer Dolomiten* («Lienz-Dolomittene») ligger vest for Gailbergpasset (981&nbsp;moh.), rett syd for byen Lienz. Her ligger de høyeste toppene, som består av dolomitt og ligner på Dolomittene, men geologisk sett ikke er en del av dem. (Dolomittene begynner bare 10&nbsp;km sydvest, i Syd-Tirol).
* *Reißkofelgruppe* ligger mellom Gailberg- og Kreuzbergpasset (1074&nbsp;moh.).
* *Latschurgruppe* ligger øst for Kreusbergpasset og nord for innsjøen Weißensee (930&nbsp;moh.), rett syd for byen Spittal an der Drau.
* *Spitzegelgruppe* ligger syd for Weißensee mellom Kreuzberg- og Windischpasset (1110&nbsp;moh.).
* *Dobratsch* ligger øst før Windischpasset, rett vest for byen Villach.

## Eksterne lenker
*
Waldviertel

**Waldviertel** («skogskvartalet») er en av de fire tradisjonelle regionene i den østerrikske delstaten Niederösterreich, nordvest i delstaten. Som navnet antyder, er landskapet i Waldviertel dominert av større skogområder. Den største byen er Krems.

Waldviertel grenser mot Weinviertel i øst (adskilt gjennom Manhartsberg), mot Mostviertel i syd (adskilt gjennom Donau), mot det oberøsterrikske Mühlviertel i vest og mot det tsjekkiske Sydböhmen i nord.

## Distrikter
Waldviertel omfatter de følgende distriktene:
* Krems an der Donau (*Statutarstadt*, dvs. en by med distriktsstatus)
* Distriktet Gmünd
* Distriktet Horn
* Distriktet Krems (overveiende)
* Distriktet Melk (delvis)
* Distriktet Waidhofen
* Distriktet Zwettl

## Eksterne lenker
* Offisielt reiseportal om Waldviertel
Mostviertel

**Mostviertel** («mostkvartalet») er en av de fire tradisjonelle regionene i den østerrikske delstaten Niederösterreich, sydvest i delstaten. Som navnet antyder, er landskapet kjent for sine mange frukttrær, spesielt pære, som det lages fruktvin og fruktsaft av. Syd i Mostviertel begynner Alpene med Ybbstal- og Türnitz-Alpene. Den største byen er St.&nbsp;Pölten.

Mostviertel grenser mot Wald- og Weinviertel i nord (adskilt gjennom Donau), mot Wienerwald i øst, mot Steiermark i syd og mot de oberøsterrikske regionene Traunviertel i vest og Mühlviertel i nordvest.

## Distrikter
Mostviertel omfatter de følgende distriktene:
* St. Pölten (*Statutarstadt*, dvs. en by med distriktsstatus)
* Waidhofen an der Ybbs (*Statutarstadt*)
* Distriktet Amstetten
* Distriktet Krems (mindre deler)
* Distriktet Lilienfeld
* Distriktet Melk (delvis)
* Distriktet Scheibbs
* Distriktet St. Pölten-Land (overveiende)
* Distriktet Tulln (delvis)

## Eksterne lenker
* Offisielt reiseportal om Mostviertel
Weinviertel

**Weinviertel** («vinkvartalet») er en av de fire tradisjonelle regionene i den østerrikske delstaten Niederösterreich, nordøst i delstaten. Som navnet antyder, er Weinviertel Østerrikes viktigste vindistrikt.

Weinviertel grenser mot Industrieviertel, Wien og Mostviertel i syd (adskilt gjennom Donau), mot Waldviertel i vest (adskilt gjennom Manhartsberg), mot det tsjekkiske Syd-Mähren i nord og mot den slovakiske regionen Bratislava i øst.

## Distrikter
Weinviertel omfatter de følgende distriktene:
* Distriktet Gänserndorf
* Distriktet Hollabrunn
* Distriktet Korneuburg
* Distriktet Mistelbach
* Distriktet Tulln (delvis)

## Eksterne lenker
* Offisielt reiseportal om Weinviertel
Innviertel

**Innviertel** («Inn-kvartalet») er en av de fire tradisjonelle regionene i den østerrikske delstaten Oberösterreich, lengst vest i delstaten. Regionen er oppkalt etter elven Inn, som begrenser Innviertel mot den tyske delstaten Bayern i nordvest.

Ellers begrenses Innviertel av Donau i nord (mot Bayern og Mühlviertel), av Hausruck i øst (mot Hausruckviertel) og av Salzach i vest (mot Bayern). I&nbsp;syd grenser Innviertel mot Salzburg.

## Distrikter
Innviertel omfatter de følgende distriktene:
* Distriktet Braunau
* Distriktet Ried
* Distriktet Schärding

## Eksterne lenker
* 
* Generell informasjon om Innviertel
* Turistisk informasjon om Innviertel
Mühlviertel

**Mühlviertel** («møllekvartalet») er en av de fire tradisjonelle regionene i den østerrikske delstaten Oberösterreich, nordøst i delstaten. Mühlviertel er den delen av Oberösterreich som ligger nord for Donau.

Donau skiller den fra de tre andre «kvartalene», (fra vest) Innviertel, Hausruckviertel og Traunviertel. I&nbsp;sydøst danner Donau dessuten grensen mot den niederösterrikske regionen Mostviertel. Videre grenser Mühlviertel mot Niederösterreichs Waldviertel i øst, mot det tsjekkiske Sydböhmen i nord og mot den tyske delstaten Bayern i vest.

Regionen er oppkalt etter tre elver (*Große Mühl*, *Kleine Mühl*, *Steinerne Mühl*) som tidligere drev mange møllebruk. Elvene har sine kilder i Böhmerwald, nord i regionen, og munner ut i Donau.

## Distrikter
Mühlviertel omfatter de følgende distriktene:
* Distriktet Freistadt
* Distriktet Perg
* Distriktet Rohrbach
* Distriktet Urfahr-Umgebung

Den nordlige delen av delstatshovedstaden Linz regnes også til Mühlviertel.

## Eksterne lenker
* Offisielt reiseportal om Mühlviertel
Hausruckviertel

**Hausruckviertel** («Hausruck-kvartalet») er en av de fire tradisjonelle regionene i den østerrikske delstaten Oberösterreich, sentralt i delstaten. Den største byen er Wels.

Hausruckviertel er oppkalt etter høydedraget Hausruck, sydvest i regionen og på grensen til Innviertel. I&nbsp;nordøst danner Donau grensen mot Mühlviertel. I&nbsp;sydøst danner Traun grensen mot Traunviertel. Syd i regionen ligger Østerrikes største innsjø, Attersee. Her grenser Hausruckviertel mot Salzburg

## Distrikter
Hausruckviertel omfatter de følgende distriktene:
* Wels (*Statutarstadt*, dvs. en by med distriktsstatus)
* Distriktet Eferding
* Distriktet Grieskirchen
* Distriktet Linz-Land (mindre deler)
* Distriktet Vöcklabruck
* Distriktet Wels-Land (delvis)
Traunviertel

**Traunviertel** («Traun-kvartalet») er en av de fire tradisjonelle regionene i den østerrikske delstaten Oberösterreich, sydøst i delstaten. De største byene er Linz helt i nord og Steyr i øst.

Regionen er oppkalt etter elven Traun, som begrenser Traunviertel mot Hausruckviertel i nordvest. Ellers begrenses Traunviertel av Donau i nord (mot Mühlviertel) og av Enns i øst (mot det niederøsterrikske Mostviertel). I&nbsp;sydvest grenser Traunviertel mot Salzburg, i syd mot Steiermark. I&nbsp;Traunviertels sydlige del begynner Alpene (med Oberösterreich-Alpene og deler av Dachstein, Totes Gebirge, Ennstal- og Ybbstal-Alpene).

## Distrikter
Traunviertel omfatter de følgende distriktene:
* Linz (*Statutarstadt*, dvs. en by med distriktsstatus)
* Steyr (*Statutarstadt*)
* Distriktet Gmunden
* Distriktet Kirchdorf
* Distriktet Linz-Land (overveiende)
* Distriktet Steyr-Land
* Distriktet Wels-Land (delvis)
3. etappe av Arctic Race of Norway 2015

**3. etappe av [[Arctic Race of Norway 2015]]** gikk fra Finnsnes til Målselv fjellandsby den 15. august 2015 og var 183 km lang.

## Resultater

## Øvrige stillinger etter etappen

## Referanser




## Eksterne lenker
*
4. etappe av Arctic Race of Norway 2015

**4. etappe av [[Arctic Race of Norway 2015]]** gikk fra og til Narvik den 16. august 2015 og var 165 km lang.

## Resultater

For øvrige resultater, se rittartikkelen.

## Referanser




## Eksterne lenker
*
Denice Hagen

**Denice Hagen** (født 1995) er en norsk influenser, som driver Instagram-kontoen @interior123 (nå @decor), hvor hun deler innlegg om hus og hjem. *[[Nettavisen]]* har kåret henne til en av landets 25 mest innflytelsesrike på internett i Norge. I perioden 2014–2018 var hun nordmanenn med flest følgere på Instagram. Hagen driver med dette som forretningsvirksomhet. Sammen med faren bygde hun også Norges største dyrebutikk på nett (Petworld.no).

## Referanser
Balthazar Schnitler

:*Se også forfatteren [[Balthazar Schnitler (1862–1913)]]

*'Balthazar Schnitler*' (født [[15. januar]] [[1787]] på [[Hitra]], død [[9. februar]] [[1851]] i [[Trondheim]]) var en norsk jurist, ordfører og stortingsrepresentant. Han representerte [[Liste over stortingsrepresentanter for Trondheim og Levanger|bykretsen Trondheim]] på [[Stortinget]] 1827–1835 og 1839-44. 

Schnitler var prestesønn, og ble [[cand.jur.]] i 1808. Han var partner i morbroren Hans E. Wensells handelshus fra 1812. Han var også titulær krigsassessor og engelsk vicekonsul; videre også styremedlem i [[Norges Bank]] fra 1833 til sin død. Han var også medlem av Trondheims børskomité, og tok der initiativ til å skaffe byens dens første dampskip i 1825.

Schnitler var ordfører i Trondheim mai-desember 1838 og 1840-1841. Han var viseordfører i 1842.

Han bodde i [[Olav Tryggvasons gate (Trondheim)|Olav Tryggvasons gate]] 14 i Trondheim og hadde sommerstedet [[Steinberget]] ovenfor [[Ila (Trondheim)|Ila]]. *Schnitlers vei'' i Steinberget er oppkalt etter ham. Han var gift med sin fostersøster Dorothea Margrethe Røring (1791-1861); ekteparet var barnløst, men opprettet til gjengjeld veldedige legater. 

## Se også
*Schnitler (slekt)
## Referanser


## Eksterne lenker
* 
*
Militær retsplejelov

**Militær retsplejelov** er en dansk lov sanksjonert av Margrethe&nbsp;II 24. juni 2005. Loven trådte i kraft 1. januar 2006.

Loven avløste en tilsvarende lov av 1973 og ble til på bakgrunn av et utkast til ny lovgivning utarbeidet av et sakkyndig utvalg med representanter utpekt av Udenrigsministeriet, Justitsministeriet, Forsvarsministeriet, Forsvarskommandoen, Folketingets Ombudsmand, Dommerforeningen, universitetene, Dansk Røde Kors og Forsvarets personalorganisasjoner.

Med ikrafttredelsen av loven ble militære straffe- og disiplinærsaker fullstendig avskilt, slik at kun auditørene i Forsvarets Auditørkorps kan reise militære straffesaker. Den tidligere adgangen militære sjefer hadde til å reise og avgjøre visse mindre straffesaker bortfalt, men til gjengjeld fikk de mulighet til å avgjøre mindre alvorlige disiplinære forhold som administrative saker etter den nye militære disiplinærloven. Auditørene kan ikke blande seg i de militære sjefenes avgjørelse av disse sakene.

Det fremgår uttrykkelig av militær retsplejelov at den kun får anvendelse i krigstid og væpnet konflikt. Etter det danske forsvarets erfaringer fra krigen i Afghanistan og andre militære operasjoner i utlandet, er det inntatt en bestemmelse i militær straffelov §&nbsp;10 som muliggjør at en militær sjef for en utsendt styrke – etter forutgående bemyndigelse fra forsvarsministeren – ved truende utsikt til væpnet konflikt kan meddele personellet at lovens bestemmelser om væpnet konflikt får anvendelse for styrken.

## Se også
* Militær straffelov (Danmark)
* Retsplejeloven

## Referanser


## Eksterne lenker
* Militær retsplejelov
Ola Moon

**Ola Moon** (født 19. mars 1904 på Dokka, død 1. juni 1978 i Oslo) var en norsk skihopper og kombinertløper. Han representerte Nordre Land IL, IL i BUL og Døves Sportsklubb.

Moon, som var døv, kom på 2.-plass i klasse 16-17 år i landsrennet i hopp for gutter i Oslo i 1922. I 1928 ble han nummer 4 (3. premie) i kombinert under hovedlandsrennet (NM) i Narvik. Året etter vant han det spesielle hopprennet og tok 2.-plass i kombinert i skirennene ved Fiskartorpet i Stockholm.

Ola Moon var tatt ut til VM i Oberhof i 1931, men i likhet med mange andre deltakere ble han rammet av influensa under mesterskapet, og han måtte trekke seg fra begge hopprennene. I 1933, det første året det var seniorklasse (20-32 år) i spesielt hopp i hovedlandsrennet, fikk han Damenes pokal som beste kombinerthopper under mesterskapet i Aker. Han ble nummer 6 i det spesielle hopprennet i Holmenkollen i 1939 og tangerte Sven Selångers bakkerekord som var satt i det samme rennet.

Han konkurrerte også etter krigen. I 1953 tok han gullmedalje i hopp under de internasjonale vinterlekene for døve i Oslo.

## Referanser
Wimbledon-turneringen 2016

**Wimbledon-turneringen 2016**, den 130. Wimbledon-turneringen, ble arrangert på All England Lawn Tennis and Croquet Clubs gressbaner i Wimbledon i London i perioden 27. juni til 10. juli 2016. Andy Murray vant single for herrer og Serena Williams vant kvinneturneringen.
## Menn
### Finale

## Damer
### Finale

## Eksterne lenker
*
Alex McAuley

**Alex McAuley** (født 26. mars 1998) er en britisk golfspiller som representerer Isle of Man.

## Idrettskarriere
I De internasjonale øylekene 2017 vant han golf individuelt, ett slag foran sin lagkamerat Tom Harris, som igjen var et slag foran Colin Daly fra Gotland. I tillegg vant Isle of Man lagkonkurransen for menn.

## Referanser


## Eksterne lenker
* Profil hos Seton Hall University
* Profil hos De internasjonale øylekene 2017
US Open 2016 (tennis)

**US Open 2016** var en Grand Slam-turnering i tennis som ble spilt i Flushing Meadows Park i bydelen Queens i New York. US Open 2016 ble arrangert i perioden 29. august til 11. september 2016.

## Menn
### Finale

## Kvinner
### Finale

## Eksterne lenker
*
1. etappe av Arctic Race of Norway 2014

**1. etappe av [[Arctic Race of Norway 2014]]** gikk fra Hammerfest til Nordkapp den 14. august 2014 og var 204 km lang.

## Rute og referat

Åpningsetappen av Arctic Race tok rytterne 204 kilometer nordover fra Hammerfest til Nordkapp.

Fem ryttere; August Jensen (Østerhus-Ridley), Kevin Seeldraeyers (Wanty-Groupe Gobert), Luke Davison (BMC), Davide Frattini (Unitedhealthcare) og Morten Mørland (Sparebanken Sør), dro i fra tidlig på det flate terrenget og kom opp i en ledelse på 5:45 ned til hovedfeltet.

Bruddet var samlet før de kjørte inn i Nordkapptunnelen etter 150 kilometer, men Jensen dukket opp alene på den andre siden. Seeldraeyers tok snart igjen Jensen, og paret kjørte videre mens deres bruddkamerater ble tatt igjen av hovedfeltet. Jensen ble kvitt Seeldraeyers på den nest siste stigningen, men nordmannen ble til slutt spist opp av det reduserte hovedfeltet da det gjensto 22 kilometer.

Flere angrep fulgte deretter, IAM Cyclings Mathias Brändle fikk en luke på 30 sekunder før han ble forbipassert av Belkinrytteren Lars Petter Nordhaug. Nordmannen angrep to ganger opp den siste stigningen; først ristet han vekk spurtere som Marcel Kittel og Thor Hushovd, før han fikk besøk av Alexander Kristoffs lagkamerat i Katjusja; Simon Špilak. De to ble tatt igjen med tre kilometer igjen til mål, da Nordhaug satt inn det siste støtet og syklet alene over målstreken.

Nordhaug tok med det sin første seier på to år. Davide Villella fra Cannondale vant spurten om andreplassen, mens Nordhaugs lagkamerat Steven Kruijswijk tok tredjeplassen.

## Resultater

## Øvrige stillinger etter etappen

## Referanser




## Eksterne lenker
*
2. etappe av Arctic Race of Norway 2014

**2. etappe av [[Arctic Race of Norway 2014]]** gikk fra Honningsvåg til Alta den 15. august 2014 og var 207 km lang.

## Rute og referat

2. etappe av Arctic Race startet i Honningsvåg og gikk 207 kilometer i sterk motvind sørover til Alta.

Fire menn trosset motvinden og gikk i brudd; belgieren Laurent Evrard (), samt nordmennene Krister Hagen (Øster Hus-Ridley), Andreas Erland (Sparebanken Sør) og Petter Theodorsen (Ringeriks-Kraft).

Vinneren av åpningsetappen, Lars Petter Nordhaug, ble påkjørt bakfra av en rytter fra  mens han sto i veiskulderen. Nordmannen kom uskadd fra hendelsen, men sykkelen måtte fikses på flere ganger under rittet.

Hagen og Erland var de siste i bruddet som ble tatt igjen av hovedfeltet med litt over 10 kilometer igjen til målgang. Mens sprinterne posisjonerte seg til massespurt, gikk en av IAMs ryttere i bakken og tok ut flere ryttere fra sitt eget lag, samt ryttere fra MTN-Qhubeka og NetApp-Endura. De fleste rytterne fortsatte, men MTN-Qhubekas Martin Reimer satt igjen med mistanke om brukket kragebein.

Da den slake motbakken startet én kilometer fra målgang, tok det nederlandske laget Giant-Shimano kontroll over hovedfeltet, og forsøkte å sette opp Marcel Kittel til seier. Men akkurat idet Kittels sisteopptrekker Jonas Ahlstrand gjorde seg klar, stakk Katjusjas Alexander Kristoff fra bakhjulet til sin opptrekker, Marco Haller.

Rykket til Kristoff langs høyresiden overrasket mange, men holdt helt til mållinjen, og sørget med det for ny norsk ettapeseier. Thor Hushovd (BMC) ble nummer to, mens belgiske Edward Theuns (Topsport Vlaanderen-Baloise) tok tredjeplassen. Selv med Giant-Shimanos gode opptrekk, slet Marcel Kittel i den slake motbakken og ble nummer fire. Belkins Lars Petter Nordhaug beholdt ledertrøyen.

## Resultater

## Øvrige stillinger etter etappen

## Referanser




## Eksterne lenker
*
Tom Harris

**Tom Harris** (født 22. august 1993) er en britisk golfspiller som representerer Man.

## Idrettskarriere
Harris kom på delt fjerdeplass individuelt i De internasjonale øylekene 2011, men fikk gull i lagkonkurransen med Man. Han deltok igjen i De internasjonale øylekene 2015 på Jersey, der han fikk gull både individuelt og i lagkonkurransen.

I 2016 kom han på tredjeplass i South of England Open Amateur Championship.

I De internasjonale øylekene 2017 fikk han sølv i golf individuelt, ett slag bak sin lagkamerat Alex McAuley. I tillegg vant Man lagkonkurransen for menn.

## Referanser


## Eksterne lenker
* Profil hos England Golf
* Profil hos European Golf Rankings
* Profil hos De internasjonale øylekene 2017
* Profil hos De internasjonale øylekene 2015
* Profil hos De internasjonale øylekene 2011
3. etappe av Arctic Race of Norway 2014

**3. etappe av [[Arctic Race of Norway 2014]]** gikk fra Alta til Kvænangsfjellet den 16. august 2014 og var 132 km lang.

## Rute og referat

3. etappe av Arctic Race tok rytterne fra Alta, 132 kilometer langs Norges nordlige kyststripe og avsluttet på Kvænangsfjellet.

Ettapen startet i et høyt tempo, men en trio kom seg unna i brudd tidlig. Albert Timmer (Giant-Shimano), Florian Sénéchal (Cofidis) og Vegard Robinson Bugge (Joker) bygget seg opp en ledelse på i underkant av tre minutter i regnværet.

Etter å ha vunnet begge mellomsprintene, angrep Timmer opp dagens første stigning, da det kun var 46 sekunder ned til hovedfeltet, hvor Belkin og Østerhus-Ridley ledet jakten på utbryterne. Idet Sénéchal og Robinson Bugge ble tatt igjen, overtok Katjusja kommandoen i feltet og tok igjen Timmer med 12 kilometer igjen til mål.

Fem nye ryttere angrep da feltet nærmet seg den 6,9 kilometer lange avsluttende stigningen opp Kvænangsfjellet, som hadde en gjennomsnittlig stigning på 5,7%. Rytterne bygde seg opp et lite forsprang og hovedfeltet slo sprekker, da sloveneren Simon Špilak fra Katjusja angrep og fikk følge av nederlenderen Steven Kruijswijk fra Belkin.

De to fikk avstand til de andre, og motvind satte stopper for andre motangrep. Špilak tok etappeseieren foran Kruijswijk som overtok sammenlagtledelsen fra lagkameraten Lars Petter Nordhaug. Franskmannen Jonathan Hivert (Belkin) kom 15 sekunder bak vinneren og tok tredjeplassen foran etappevinneren fra 2. etappe, Alexander Kristoff.

## Resultater

## Øvrige stillinger etter etappen

## Referanser




## Eksterne lenker
*
4. etappe av Arctic Race of Norway 2014

**4. etappe av [[Arctic Race of Norway 2014]]** gikk fra og til Tromsø den 17. august 2014 og var 165 km lang.

## Rute og referat
Den fjerde og siste etappen av Arctic Race gikk over 165 kilometer med start og målgang i Tromsø.

Etappens første stigning, Kattfjordeidet, kom etter bare 19,5 kilometer og en gruppe ryttere fikk igjen gått i brudd tidlig. Maksim Belkov (Katjusja), Julien Fouchard (Cofidis), Preben Van Hecke (Topsport Vlaanderen-Baloise), Nico Sijmens (Wanty-Groupe Gobert), Laurent Evrard (), Romain Pillon (), Fridjtof Røinås (Sparebanken Sør), August Jensen (Øster Hus-Ridley) og Adrian Gjølberg (FixIT.no) kom seg unna før stigningen opp Kattfjordeidet, og bygget seg opp en ledelse på to minutter. Ved langesonen hadde Van Hecke allerede falt tilbake til hovedfeltet, mens resten av bruddet kun hadde 40 sekunders ledelse.

Når gruppen var tatt inn av hovedfeltet, angrep Andreas Vangstad fra Sparebanken Sør, men klarte ikke å komme seg unna. Med 30 kilometer igjen til mål, hadde Marcus Faglum Karlsson fra Ringeriks-Kraft en ledelse på 30 sekunder. Ti kilometer senere ble Karlsson hentet inn av det gjenværende hovedfeltet, som blant annet manglet den tyske sprinteren Marcel Kittel fra Giant-Shimano.

Sebastian Lander fra BMC og Scott Thwaites fra NetApp-Endura etablerte et nytt brudd, men ble tatt igjen opp den nest siste stigningen. Med en runde igjen til mål gjensto det rundt 25-30 ryttere, da en BMC-rytter forsøkte å komme seg unna. Katjusja fulgte etter og slanket feltet.

Alexander Kristoff, Oscar Gatto og Lars Petter Nordhaug stakk ifra på vei ned fra toppen, men med 1,6 kilometer til mål tok Thor Hushovd dem igjen og var på vei mot sin siste seier i karrieren. Kristoff forbikjørte «Oksen fra Grimstad» kun 100 meter fra mållinjen og tok sin andre seier i rittet, samt poengtrøyen. Sam Bennett fra NetApp-Endura tok tredjeplassen.

Steven Kruijswijk fra Belkin kom inn 7 sekunder bak Kristoff og vant rittet med 4 sekunders margin til samme mann.

## Resultater

For øvrige resultater, se rittartikkelen.

## Referanser




## Eksterne lenker
*
Daryl Callister

**Daryl Callister** (født 30. mars 1989) er en britisk golfspiller som representerer Isle of Man.

## Idrettskarriere
Callister kom på 23.-plass individuelt i De internasjonale øylekene 2015, men fikk gull i lagkonkurransen med Isle of Man. 

I De internasjonale øylekene 2017 kom han på delt tredjeplass, sammen med Colin Daly fra Gotland, men Daly vant bronsemedaljen etter playoff. Isle of Man vant lagkonkurransen for menn.

## Referanser


## Eksterne lenker
* Profil hos European Golf Rankings
* Profil hos De internasjonale øylekene 2017
* Profil hos De internasjonale øylekene 2015
Cambarellus (Cambarellus) zacapuensis

***Cambarellus (Cambarellus) zacapuensis*** er en art av ferskvannskreps (familie Cambaridae, underorden eggbærereker) som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «crayfish». Den er en av i alt 19 arter i de to underslektene av slekten *[[Cambarellus]]*.

Utbredelsen er konsentrert om sentrale deler av Mexico.

## Referanser


## Eksterne lenker
*
Rick Karsdorp

**Rick Karsdorp** (født 1995) er en nederlandsk fotballspiller som spiller for .

## Referanser


## Eksterne lenker
*
Mary Potts

**Mary Potts** (1905–1982) var en britisk cembalist og musikkpedagog.

Mary Potts studerte pianospill ved Royal College of Music fra 1923 til 1928, men tok også timer i cembalospill hos Arnold Dolmetsch. 

Potts holdt en mengde konserter i og rundt Cambridge. Hun var med i ulike orkestre, iblant som solist, og spilte mange konserter for BBC, men hun ga aldri ut kommersielle album.

Mary Potts var en aktiv cembalo-pedagog. Blant hennes mange studenter hører Christopher Hogwood og Colin Tilney til de mest kjente.

## Kilder
* ''The forgotten harpsichord teacher of Christopher Hogwood & Colin Tilney'', semibrevity.com, en blogg om pionerer innen tidligmusikkbevegelsen.
* ''The Early Music Legend'', earlymusiclegend.blogspot.no
* ''Mary Potts'', mvdaily.com, 15. mai 2006
Faxonius yanahlindus

***Faxonius yanahlindus*** er en art av slekten Faxonius av Cambaridae-familien av kreps innen underordenen eggbærereker som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «Norway lobster» eller «crayfish».

Arten er funnet i Tennessee, USA.

*********** *Faxonius yanahlindus* Taylor, Rhoden & Schuster, 2016

## Referanser


## Eksterne lenker
*
Wainwright

**Wainwright** (uttales ), også kjent som **Ulguniq** (på Iñupiaq) eller **Kuuk**,  er en by i North Slope Borough i Alaska i USA. Ved Folketellingen i USA i 2010 var befolkningen 556, og dermed den tredje største byen i North Slope Borough. Samfunnet ble oppkalt etter Wainwright Lagoon, som i sin tur var oppkalt etter Lt. John Wainwright, en offiser under Capt. F.W. Beechey, som begge oppdaget lagunen i 1826. Wainwright ble grunnlagt i 1904.

Stedet ligger nord for polarsirkelen, som betyr at det er dager uten dagslys på vinterstid, og dager uten nattemørke på sommerstid.

## Referanser
Morten Kvamsdal

**Morten Kvamsdal** (født 10. september 1989) er en norsk sandvolleyballspiller. Han deltok i OL-kvalifisering sammen med Christian Sørum i 2016, men røk ut. Sammen med Sørum kom han også til åttedelsfinale i EM i 2016. Kvamsdal spilte tidligere sammen med Øyvind Hordvik. Kvamsdal/Hordvik ble norgesmestre både i 2012 og 2013. Gullet i 2012 kom kun måneder etter at Kvamsdal hadde opplevd et stygt beinbrudd i seriekamp for Førde Volleyballklubb.

## Referanser


## Eksterne lenker
*
Vetle Hylland

**Vetle Hylland** (født 13. september 1992) er en norsk volleyballspiller, som spiller for TIF Viking. Sesongen 2016/17 ble Hylland toppscorer i eliteserien, med 232 poeng. Hylland spilte for Koll i sesongen 2011/12, før han byttet klubb til Nyborg. Da Nyborg sommeren 2016 skiftet navn til TIF Viking, tok Hylland nye steg, og ble altså toppscorer i eliteserien påfølgende sesong.

## Karrierestatistikk

### Klubb

## Referanser

## Eksterne lenker
* 
* Toppscorerliste eliteserien - Poengliga.no
Gearretjohka

**Gearretjohka** (nordsamisk) er ei elv i Sør-Varanger kommune i Finnmark. Den er ei tilløpselv til Gallokelva. Elva har utspring fra innsjøen Kjerringvatn (Gearretjávri) og renner mot sør til munningen i Gállotjávri. Gearretjohka er 6,3 kilometer lang.

Vannføringen fra Kjerringvatn har siden 1953 blitt overført til Garsjøen via en sperredemning og en kort tunnel for å utnyttes til vannkraftproduksjon i Gandvik kraftverk. Elva er derfor som regel tørrlagt nedenfor Kjerringvatn. Rundt 1 kilometer før munningen i Gállotjávri kommer sideelva fra Krokvatn (Háškajávri) inn fra vest, og nedenfor dette samløpet er vannføringen derfor på rundt halvparten av det den var før overføringen av Kjerringvatn.

## Referanser
L4Linux

**L<sup>4</sup>Linux** er en variant av Linuxkjernen som er blitt endret slik at den kan kjøre virtualisert på mikrokjernen L4. L4Linux er ikke en fork, men en variant og er binærkompatibel med  Linux/x86-Kern. Den kan derfor erstatte Linuxkjernen i en hvilken som helst Linuxdistribusjon.

Siste versjon er versjon 4.7 som ble lansert i august 2016.
Hkeem

**Abdulhakim** «**Hkeem**» **Hassane** (født 1997) er en norsk rapper, sanger og låtskriver fra Stovner i Oslo. Våren 2017 fikk han og ungdomsvennen Temur Baig sitt gjennombrudd med låten «Fy faen».

I 2016 ga Hassane ut singlene «Svartingens synspunkt», «Sakte, men sikkert», «Ekte» og «2016». Han fikk platekontrakt med Universal Music vinteren 2017. Låten «Fy faen», som ble lansert i april 2017, nådde førsteplassen på VG-lista i uke 17, og ble også Norges mest streamede låt på Spotify. For låten vant Hkeem og Temur klassen årets låt under Spellemannprisen 2017. De ble i tillegg nominert i klassen årets låt under P3 Gull 2017, mens Hkeem ble nominert til årets nykommer under både P3 Gull og Spellemannprisen.. Han vant Spellemannprisen 2018 i klassen årets musikkvideo for «Ghettoparasitt» regissert av . Foran P3 Gull 2023 ble han nominert i klassen årets låt for «Danser videre i livet» sammen med .

## Bakgrunn
Hassane er født 29. juni 1997 på Stovner i Oslo til en mor av nigersk opphav og far av ghanesisk opphav. Han gikk på Kuben videregående skole i skoleåret 2015/2016, og har uttalt ved flere anledninger at karrieren hans startet der.

## TV-opptredener (utvalg)
Han deltok i sesong 11 av det musikalske underholdningsprogrammet ''Hver gang vi møtes'' på TV 2.

Han var med som meddommer i sesong 11 og 12 av Norske Talenter som går på TV Norge.

## Referanser




## Eksterne lenker
* 
* 
*
Kjerringvatn

**Kjerringvatn** (nordsamisk: *Gearretjávri*, historisk også skrevet *Gærretjavri*) er en innsjø i Sør-Varanger kommune i Finnmark. Den har et areal på  og ligger 276 meter over havet. Innsjøen er utspring for Gearretjohka.

Kjerringvatn/Gearretjávri er ikke regulert, men vannføringen fra sjøen har siden 1953 blitt overført til Garsjøen via en sperredam og en kort tunnel for å utnyttes til vannkraftproduksjon i Gandvik kraftverk.

## Se også
* Liste over innsjøer i Finnmark

## Referanser
Storbritannias Grand Prix 2017

**Storbritannias Grand Prix 2017** (offisielt navn: *2017 Formula 1 British Grand Prix*) var et Formel 1-løp som ble arrangert 16. juli 2017 på Silverstone Circuit i Northamptonshire og Buckinghamshire, England. Dette var det tiende løpet i 2017-sesongen.

Løpet ble vunnet av Mercedes-føreren Lewis Hamilton, som også startet fra pole position, ledet løpet fra start til mål og hadde løpets raskeste runde. Andreplassen ble tatt av hans teamkollega Valtteri Bottas, mens Ferraris Kimi Räikkönen tok tredjeplassen. Løpet ble dramatisk mot slutten da begge Ferrari-førerne fikk problemer med dekkene. Med tre runder igjen løsnet gummibanen fra Räikkönens venstre framhjul, og han måtte i pit for hjulskift og falt fra andre- til fjerdeplass. Fra tredjeplass og med to runder igjen punkterte hans teamkollega Sebastian Vettels venstre framhjul. Han klarte å komme seg tilbake til pit for nye hjul, men falt tilbake til syvendeplass. Som følge av seieren og Vettels problemer knappet Hamilton ned på Vettels ledelse i førermesterskapet fra 20 til ett eneste poeng.
## Klassifisering
### Kvalifisering

### Løpet

**Noter til tabellene:**
* - Valtteri Bottas fikk en gridstraff på fem plasser for ikke-planlagt bytte av girkasse.
* - Fernando Alonso fikk en gridstraff på tretti plasser for å ha overskredet bilens motorkomponentkvote.
* - Daniel Ricciardo fikk en gridstraff på fem plasser for ikke-planlagt bytte av girkasse, og en gridstraff på ti plasser for å ha overskredet bilens motorkomponentkvote.
* - Jolyon Palmer fikk en hydraulikkfeil på første oppvarmingsrunde og kom ikke til startgriden.

## Referanser




## Stillingen i mesterskapene etter løpet

**Førermesterskapet**

**Konstruktørmesterskapet**

## Eksterne lenker
*
Faxonius castaneus

***Faxonius castaneus*** er en art av slekten Faxonius av Cambaridae-familien av kreps innen underordenen eggbærereker som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «Norway lobster» eller «crayfish». Den inneholder 2 anerkjente slekter samt alternativt en del usikre slekter. Det er mer enn 200 anerkjente arter (2013) men trolig minst 350 - 400 dersom man definerer inn nærmere angitte slekter til gruppen.

Utbredelsen er nordlig med forekomster i elver og innsjøer i Nord-Amerika og (en slekt) det østlige Asia fra Mandsjuria til Japan. En del arter av slekten *Procambarus* lever i tillegg til ferskvann også i brakkvann.

## Referanser


## Eksterne lenker
*
Sebastian Makonnen Kjølaas

**Sebastian Makonnen Kjølaas** (født 1985) er en norsk billedkunstner som er utdannet ved Kunsthøgskolen i Oslo (2007–2012).

Han er del av kunstnerduoen Hjorth & Kjølaas, med billedkunstner Siri Hjorth, som i 2024 sto bak *Universitetsportalen,* et kunst i offentlig rom prosjekt i regi av KORO til Nord universitet i Bodø.

I 2018 var Kjølaas del av gruppeutstillingen *Machines à penser* på Fondazione Prada,  della Regina i Venezia, Italia, kuratert av Dieter Roelstraete, hvor han sammen med Marianne Bredesen og Siri Hjorth viste en modell av *Wittgenstein monumentet* i Skjolden, en «hånd-munn i furu som kan snakke og plystre».

Kjølaas var styreleder i Billedkunstnerne i Oslo (BO) mellom 2021 og 2025. Han var prorektor og hovedlærer ved Prosjektskolen kunstskole i perioden 2015–2020 og med på å starte to kunstnerdrevne visningsrom i Oslo i perioden 2009–2013, GAGO og SALT. Under Høstutstillingen i 2015 vant han Norske Kunstforeningers debutantpris for arbeidene *I’m So Oily / A Puzzle Building Muscle, Cyber-fun in the Algorithm Gravy / Powerhouse on the Rooftop* og *It’s Mega-personal / Training to Become a Train*.   

## Referanser


## Eksterne lenker
*
Cambarellus (Pandicambarus)

***Cambarellus (Pandicambarus) *** er en underslekt av slekten Cambarellus av ferskvannskreps (familie Cambaridae, underorden eggbærereker) som inngår i den store gruppen av såkalte tifotkrepser. Gruppen omfatter nordlige ferskvannskreps, og det som på engelsk kalles «crayfish».

Utbredelsen er nordlig med forekomster i elver og innsjøer i det sørlige USA og i Mexico.

## Referanser


## Eksterne lenker
* 
* Global Crayfish Resources - *The Carnegie Museum of Natural History* (eng). Besøkt 27. januar 2014.
* de Grave, Sammy, et. al., «A classification of living and fossil genera of decapod crustaceans», i: *Raffles Bulletin of Zoology*. Suppl. 21, 2009, side 1–109
Granerbakken

**Granerbakken** var en hoppbakke på Dokka i Nordre Land kommune i Innlandet. Den lå på vestsida av tettstedet, ca. 1,5 km nordvest for Dokka stasjon, og ble brukt under hovedlandsrennet (NM) i 1917. Bakken var eid av Nordre Land IF og senere Nordre Land IL.

## Historie
Nordre Land Idrætsforening ble stiftet i 1912 og satte året etter i gang med å bygge en hoppbakke som fikk navn etter grunneierens gård Graner. Bakken ble åpnet med landsrenn (nasjonalt renn) i januar 1915. Ola Grimsby fra Gjøvik hadde det lengste hoppet i åpningsrennet med 42 meter. To måneder senere forbedret Martin Stensrud, også han fra Gjøvik, rekorden til 45 meter. Da var hoppet blitt flyttet 3,5 meter lenger opp og gjort ca. 75 cm høyere. I et landsrenn i februar 1916 strakte Thoralf Strømstad fra Vestre Aker seg til 47 meter.

Hopprennet under hovedlandsrennet 18. februar 1917 ble skjemmet av et vanskelig føre som førte til mange stygge fall. Etter mildvær dagene før hadde det frosset på så bakken var steinhard, bortsett fra i overgangen til sletta, der mange av hopperne skar igjennom og falt. Josef Henriksen tangerte bakkerekorden på 47 meter. Etter mesterskapet fikk Granerbakken ry på seg for å være farlig. De neste fem årene ble ikke bakken brukt, og aktiviteten i Nordre Land IF døde ut.

Vinteren 1922 var det prøvehopping i Granerbakken, men et fylkesrenn måtte avlyses på grunn av for få påmeldte. Samme år slo Dokka Idrætslag og Nordsinni Ballklubb (begge stiftet i 1919) seg sammen til Nordre Land Idrettslag, og fikk overta Granerbakken. Bakken kom i drift igjen med fylkesrenn i 1923. Om våren det året ble bakken noe ombygd og bakkeprofilen justert. Under landsrennet i 1924 satte Wiggo Christensen ny bakkerekord med 52 meter. Sverre Kolterud nådde 54 meter i 1929. Rundt 1930 ble to mindre hoppbakker, kalt Mellom-Graneren og Vesle-Graneren, bygd i nærheten av den store.

Sommeren 1935 ble det gjort en større ombygging av bakken. Det ble satt opp et større stillas (fartsbru), hoppet ble flyttet 12 meter lenger opp, og kulen og unnarennet ble ombygd. Selv om Granerbakken nå hadde K-punkt 55 meter, økte ikke bakkerekordene tilsvarende. Leif Moon nådde 55 meter i et illegalt renn under 2. verdenskrig, Victor Clock hoppet 59,5 meter i 1951, og den siste bakkerekorden var 60,5 meter, satt av Kjell Kopstad 27. januar 1957.

Trestillaset i Granerbakken var etter hvert i så dårlig forfatning at bygningskontrollen sommeren 1956 la ned forbud mot å bruke bakken. Idrettslaget reparerte stillaset slik at distriktsrennet 1957 kunne gjennomføres, men tilstanden var likevel dårlig. Det siste rennet i storbakken var kretsmesterskapet i 1959. Mellom-Graneren var i bruk til 1965, Vesle-Graneren til 1968. I 1960 og 1961 ble det lagt planer for utbygging av bakken til K60, med et nytt stillas av jern, men planene ble ikke realisert. Rundt 1990 ble stiftelsen Granerbakkens Venner dannet, med mål om å etablere et moderne hoppanlegg i Granerbakken, men heller ikke dette initiativet ble det noe av.

## Referanser
L4

**L4** er en familie av andre generasjons mikrokjerner. L4 har primært blitt brukt i Unix-lignende operativsystemer, men har også vært brukt i forskjellige andre operativsystemer.

Liksom sin forgjenger L3 ble den skapt av den tyske informatikeren Jochen Liedtke (1953&ndash;2001) som en respons på den dårlige ytelsen til tidligere mikrokjerner. Liedtke mente at en mikrokjerne som var konstruert fra starten av for høy ytelse, snarere enn andre målsetninger, ville produsere en mikrokjerne i praktisk bruk. Hans opprinnelige implementasjon i håndkodet Intel 80386 assemblerkode i 1993 skapte stor interesse i dataindustrien. Siden den gangen har L4 blitt plattformuavhengig og har fått forbedringer i datasikkerhet, isolasjon og robusthet.

Det har vært ulike nyimplementasjoner av den opprinnelige L4, deriblant **L4Ka::Pistachio** (det tekniske universitetet i Karlsruhe), **L4/MIPS** (University of New South Wales) og **Fiasco** (Technische Universität Dresden). Navnet L4 refererer derfor ikke lenger bare til den første implementasjonen, men til en familie av mikrokjerner.

En variant, **OKL4** fra Open Kernel Labs, har blitt levert i milliarder av eksemplarer av mobilt utstyr.

## Referanser
Giulio Cesare Monteverdi

**Giulio Cesare Monteverdi** (1573–1630/1631) var en italiensk komponist og organist. Han var en yngre bror av komponisten Claudio Monteverdi.

## Liv og virke
Giulio Cesare Monteverdi var sønn av barbér og sårlege Baldassare Monteverdi (født rundt 1542) og Maddalena Zignani (død rundt 1576). Selv om familien levde i beskjedne kår, fikk de to eldste sønnene en grundig musikalsk utdanning hos Marcantonio Ingenieri, kapellmester ved katedralen i Cremona.

I 1602 var Giulio Monteverdi *musico* ved hoffet til  hertugen av Mantova og ble i 1609 utnevnt til kapellmester. I likhet med broren og andre kunstnere ved hoffet til Huset Gonzaga ble han oppsagt i 1612. Han ble deretter organist ved hovedkirka i Castelleone og i 1620 kapellmester ved Salò-domen.

De få verkene som er bevart etter Giulio Monteverdi, blant dem 25 motetter, viser noe påvirkning fra Claudio Monteverdi. Giulio fungerte som utgiver av Claudios trestemmige *Scherzi musicali* (1607) og publiserte to egne stykker i samlingen. I samme verk publiserte Giulio en presis klargjøring av Claudios forslag om å dele musikken i to retninger, den gamle renessansestilen (*prima prattica*) og den nye barokkstilen (*seconda prattica*). Claudio publiserte forslaget som et tilsvar til Giovanni Artusis angrep på ham og den nye musikkstilen han representerte.

## Referanser


## Kilder
* 

## Eksterne lenker
* 
* Monteverdi, Giulio Cesare, Grove Music Online
Roodenburgia schepmani

***Roodenburgia schepmani*** er en bille av slekten Roodenburgia som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, slanke, mørkbrune trebukker med litt bronseaktig glans. Antennene er ganske tynne og litt kortere enn kroppen. Pronotum er uten tenner på sidene. Dekkvingene er tilsmalnende bakover, litt tilspissede.

## Levevis
Som de fleste andre trebukker borer larvene i ved.

## Utbredelse
Arten er utbredt i Papua Ny-Guinea.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Tmesisternini J. Thomson, 1860
******** Slekten *Roodenburgia* Withaar, 2015
********* *Roodenburgia schepmani* Withaar, 2015
********* *[[Roodenburgia witjesi]]* Withaar, 2015

## Kilder
* Withaar, G., 2015. *Roodenburgia*, a new genus in the tribe Tmesisternini (Coleoptera: Cerambycidae, Lamiinae) with two new species. *Suara Serangga Papua*, 9 (2)]: 47- reference page 
* Longicorn ID - Tmesisternini
* Liste over slektene
* Katalog med utbredelsesdata

## Eksterne lenker
* Bilder av artene (litt nede på siden)
* 
*
Ungarns Grand Prix 2017

**Ungarns Grand Prix 2017** (formelt: *Formula 1 Pirelli Magyar Nagydíj 2017*) er et Formel 1-løp som ble arrangert 30. juli 2017 på Hungaroring ved Budapest. Det var den ellevte runden i Formel 1-sesongen 2017.  Løpet ble vunnet av  Ferrari-føreren Sebastian Vettel, som startet fra pole position. Andreplassen gikk til hans teamkollega Kimi Räikkönen, mens Valtteri Bottas i Mercedes tok tredjeplassen.

## Klassifisering
### Kvalifisering

### Løpet

**Noter til tabellene:**
* - Nico Hülkenberg fikk en gridstraff på fem plasser for ikke-planlagt bytte av girkasse.
* - Daniil Kvjat fikk en gridstraff på tre plasser for å ha hindret Lance Stroll i Q1.
* - Sergio Pérez og Kevin Magnussen satte identiske rundetider i Q1, men Pérez satte sin tid først og ble derfor ansett å ha kvalifisert foran Magnussen.
* - Kevin Magnussen fikk en tidsstraff på 5 sekunder lagt til sin sluttid for å ha tvunget en annen fører av banen.
* - Nico Hülkenberg brøt løpet, men ble klassifisert ettersom han hadde fullført over 90% av løpsdistansen.

## Stillingen i mesterskapene etter løpet

**Førermesterskapet**

**Konstruktørmesterskapet**

## Referanser




## Eksterne lenker
*
Suolojohka (Sør-Varanger)

**Suolojohka** (nordsamisk) er ei elv i Sør-Varanger kommune i Finnmark. Den er ei tilløpselv til Gallokelva. Elva har utspring på østsiden av høydedraget Ruovdečuolda og renner i hovedsakelig østlig retning. Elvas løp består av en rekke mindre innsjøer, hvorav den største er Holmvatnet (Suolojávri), med korte elvestrekninger mellom. Den munner ut sørvest i Gállotjávri og er 21,7 kilometer lang.

## Fotnoter



## Referanser
1. etappe av Arctic Race of Norway 2013

**1. etappe av [[Arctic Race of Norway 2013]]** gikk fra og til Bodø den 8. august 2013 og var 192,5 km lang.

## Rute og referat

Åpningsetappen hadde start og målgang i Bodø og var på 192,5 kilometer. Etappen startet like ved småbåthavna i Bodø Sentrum og gikk som en sløyfe rundt Skjerstadfjorden og tilbake til Bodø. Første innlagte spurt på oppløpet i Fauske og videre mot Rognan, hvor andre innlagte spurt lå. Bodø-etappen hadde en 10 kilometer lang stigning med 6 prosent i snitt, og en høyde opp til 500 meter. Målgang i Bodø og siste avgjørende spurt ved kommunehuset. 

Nederlenderen Kenny van Hummel fra Vacansoleil-DCM tok seieren i en massespurt, foran lagkameraten Barry Markus og tyske Rüdiger Selig fra Katjusja som begge passerte Thor Hushovd helt på slutten.

## Resultater

## Øvrige stillinger etter etappen

## Referanser




## Eksterne lenker
*
2. etappe av Arctic Race of Norway 2013

**2. etappe av [[Arctic Race of Norway 2013]]** gikk fra og til Svolvær den 9. august 2013 og var 156,5 km lang.

## Rute og referat

2. etappe hadde start og målgang i Svolvær og tok rytterne 156 kilometer rundt om i Lofoten. Alle ble fraktet med rutefly fra Bodø før den flateste og mest spektakulære etappen. Rytterne startet ut fra Svolvær sentrum mot vest og gikk som en sløyfe langs sørkysten av Austvågøya og Vestvågøya. Her passerte rytterne Vikingmuseet og Borge. Første innlagte spurt kom på veien inn til Leknes og også en stigning med innlagt klatrepoeng. Etappen gikk så tilbake til Svolvær, med en avsluttende runde inne i sentrum.

Thor Hushovd fra BMC fikk revansje fra åpningsetappen og vant massespurten foran belgiske Tom Van Asbroeck fra Topsport Vlaanderen-Baloise og østerrikeren Marco Haller fra Katjusja. Seiersherren fra 1. etappe, Kenny van Hummel fra Vacansoleil-DCM endte på 4.-plass og måtte gi fra seg ledertrøyen i rittet til Hushovd.

## Resultater

## Øvrige stillinger etter etappen

## Referanser




## Eksterne lenker
*
3. etappe av Arctic Race of Norway 2013

**3. etappe av [[Arctic Race of Norway 2013]]** gikk fra Svolvær til Stokmarknes den 10. august 2013 og var 201,5 km lang.

## Rute og referat

Tredje etappe startet i sentrum av Svolvær og gikk 201,5 kilometer over Hinnøya via Sortland til Stokmarknes.

Den første innlagte klatreprisen startet under havnivå i den undersjøiske Sløverfjordtunnelen, med et klatrepunkt på fem meter over havnivå. Den siste delen av etappen gikk forbi Raftsundet i et flatere, grønnere og mer bebodd landskap innover til Sortland sentrum, der den innlagt spurten fant sted. Derfra gikk den siste og avgjørende ferden innover mot Stokmarknes og målgang rett nedenfor Nordlandssykehuset Vesterålen.

Det tyske stortalentet Nikias Arndt fra Argos-Shimano tok sin første proffseier og vant massespurten i Stokmarknes foran nederlenderne Kenny van Hummel og Barry Markus fra Vacansoleil-DCM. Van Hummel, som vant åpningsetappen, tok dermed tilbake ledertrøyen fra BMCs Thor Hushovd som ikke fikk noen bonuspoeng med sin 5.-plass på etappen.

## Resultater

## Øvrige stillinger etter etappen

## Referanser




## Eksterne lenker
*
4. etappe av Arctic Race of Norway 2013

**4. etappe av [[Arctic Race of Norway 2013]]** gikk fra Sortland til Harstad den 11. august 2013 og var 155 km lang.

## Rute

## Referat

Rittets siste etappe startet i Sortland og tok rytterne 155 kilometer langs Tjeldsundet med målgang i Harstad.

De første klatrepoengene ble tildelt i Lødingen. Rytterne tok seg deretter videre til den innlagte spurten ved Kongsvik, før en ny bakkespurt ble avholdt rett før Tjeldsundbrua. Etappen ble avsluttet med fem innlagte runder à 6,3 kilometer i sentrum av Harstad, med en 4,3 prosent stigning 800 meter før målstreken.

Rittets ambassadør og hjemmefavoritt Thor Hushovd fra BMC vant den siste etappen foran tyskerne Paul Martens og Nikias Arndt fra henholdsvis Belkin og Argos-Shimano. Bonussekundene sikret samtidig Hushovd sammenlagtseieren ettersom lederen før etappen, Kenny van Hummel fra Vacansoleil-DCM, ble nummer fem i massespurten.

## Resultater

For øvrige resultater, se rittartikkelen.

## Referanser




## Eksterne lenker
*
Brotsverk mot mennesket

***Brotsverk mot mennesket*** (originaltittel: *Le chagrin et la pitié*) er en fransk-tysk-sveitsisk dokumentarfilm fra 1969 regissert av Marcel Ophüls. Filmen er i to deler og omhandler fransk kollaborasjon med de tyske okkupasjonsmaktene under andre verdenskrig.

## Handling
Filmen inneholder blant annet et utvidet intervju med Pierre Mendès France. Han ble fengslet av franske myndigheter, på grunn av anklager om desertering etter å ha forlatt Frankrike om bord SS Le Masilia, i et forsøk på å slutte seg til en militære enhet som hadde flyttet til Marokko. 

Men Mendès klarer snart å stikke av fra fengsel i Frankrike, for å slutte seg til Charles de Gaulle sine styrker som opererte fra England under andre verdenskrig. Senere tjente Mendès som statsminister i Frankrike i åtte måneder, i 1954 og 1955. Filmen kretser også rundt journalist Christian de la Mazière. Mendès var en fransk jøde og politisk skikkelse som sluttet seg til en motstandsbevegelse. Men la Mazière, en aristokrat som omfavnet fascismen, var en av 7 000 franske ungdommer som vervet seg til å slåss på østfronten iført tyske uniformer.

## Referanser


## Eksterne lenker
*